text: Forsøgte at hæve 650.000 kr. på stjålne kort
  26 maj 2015 kl. 14.35
  En 57-årig rumænsk mand er tiltalt for omfattende misbrug af betalingskort.
  Den 57-årige mand er tiltalt for at have stjålet 29 betalingskort og efterfølgende at have hævet ? eller forsøgt på det - cirka 650.000 kr.
  Ifølge Syd- og Sønderjyllands Politi var han med i en kriminel bande.
  En medgerningsmand, en 44-årig bulgarer, fik i marts af i Esbjerg den dom på fængsel i 1 år og 9 måneder.
  Tyverier og hævninger er sket over hele Jylland og på Fyn.
  Politiet mener, at banden professionelt og systematisk har afluret især ældre kvinders brug af betalingskort ved at kigge dem over skulderen, når de brugte deres kort.
  Derefter har de så ved hjælp af afledningsmanøvrer stjålet kortet og misbrugt det i banker, dagligvarebutikker og andre forretninger.
  